عاشت بلادنا

اغنية عاشت بلادنا

 كلمات الاغنيه 
عاشت بلادنا

عاشت حره لولادنا

وولاد ولاد ولادنا لحد اخر الزمان

دامت بلادنا

وارثة امجاد جدودنا

ومحققه بجهودنا مجد اعظم م اللى كان

عاشت و نخليها

فوق ما بنحلم بيها

زى ماهى ادتنا حياتنا احنا كمان نديها

ونعوضها ما فاتها و فاتنا ونحقق امانيها

عاشت بلادنا

عاشت حرة لولادنا

و ولاد ولاد ولادنا لحد اخر الزمان

مصر اللى مديانا

شخصيتها فى دمانا

بتاريخ عالى المكانه .... المكانه

فخر لجيل بعد جيل

وخلتنى اقول فى عصرى

لو ماتولدت مصرى

لاتمنيت ابقا مصرى... ابقا مصرى

من شعبها الاصيل

دا لولاها كان يبقا مافيش

حضارات لليوم ده بتعيش

لو كنا عنها مانحكيش

تتحاكى عنها الايام

و الحاضر بزمان موصول

و الروح موجوده علا طول

روح مصر الخالده بتقول

اولادى بناة الاهرام

هيا......... صورة ماضينا

هيا........ الحاضر لينا

هيا........ الباقيه بعدينا

هيا هيا هيا هيا........ مصر هيا

دومى يا مصر لينا

تيهى واعتزى بينا

داحنا فوق ارض سينا....... ارض سينا

ردينا الاعتبار

وبقيت اقول فى عصرى

لو ما اتولدت مصرى

لاتمنيت ابقا مصرى..... ابقا مصرى

واتباها بالانتصار

و بعوده عليكى الاعياد

يا مصر و نصرك يزداد

و ولادك دايمن رواد

والكل بيملاكى عمار

و نعاهدك و الايد ف الايد

مع كل اما ييجى لك عيد

يلقانا انشأنا جديد

و نغنى طول المشوار

هيا........ اغلا امانينا

هيا....... احلا اغانينا

هى ...... الباقيه بعدينا

هيا هيا هيا هيا....... مصر هيا

عاشت بلادنا

عاشت حره لولادنا

و ولاد ولاد ولادنا لحد اخر الزمان

دامت بلادنا

وارثه امجاد جدودنا

و محققه بجهودنا مجد اعظم م اللى كان

امه واحده شعب واحد

همه واحده قلب واحد

كلمه واحده رب واحد

قلب واحد شعب واحد رب واحد

يحميكى يا مصر
 شوف كمان 

 ليستة اغانى محمد عبد الوهاب

تصنيف:اغانى باللغه المصريه
تصنيف:اغانى محمد عبد الوهاب
تصنيف:اغانى وطنيه مصريه
تصنيف:كلمات اغانى